Cheju - Vikipeedia, vaba entsüklopeedia

# Cheju

###

See artikkel räägib linnast; provintsi kohta vaata artiklit Cheju provints; saare kohta vaata artiklit Cheju saar

Cheju linna asend Cheju saarel.

Cheju ehk Jeju [tš'edžu] (korea keeles 제주시 (Hanja: 濟州市; McCune'i-Reischaueri transkriptsioonis Cheju-si; Lõuna-Korea uues omaladinas Jeju-si) on linnaks nimetatav haldusüksus Lõuna-Koreas, Cheju provintsi halduskeskus ja Cheju saare suurim linn.

Põhjast piirneb ta Korea väinaga (teisel pool väina on Lõuna-Korea Lõuna-Chŏlla provints), lõuna pool on Sŏgwip'o linn (piiril on ka saare kõrgeim mägi Hallasan).

Linna geograafilised koordinaadid on 33°31′ N, 126°29′ E.

Linna pindala on 976,56 km², elanike arv 360 616, rahvastiku tihedus 1014,8 in/km².

Enne linna liitmist Pukcheju maakonnaga 1. juulil 2006 oli linna pindala 255,5 km². Aastal 2000 oli elanike arv 259 290 ja rahvastiku tihedus 1014,8 in/km².

Linn laiub idast läände 19,3 km pikkuselt ja põhjast lõunasse 10,2 km laiuselt.

## [redigeeri] Loodus

Cheju linnas on ka talvel mahedad ilmad.

## [redigeeri] Haldus

Linn lahutati Pukcheju maakonnast 1955. Ent 2005 kiitsid Cheju provintsi valijad heaks ettepaneku liita linn Pukcheju maakonnaga ning Sŏgwip'o linn Namjeju maakonnaga. Nii tekkis provintsis alates 1. juulist 2006 kaks suurt linna.

Jeju linn on jaotatud 19 dong'iks, 4 eup'iks ja 3 myeon'iks.

Dong'id enne linna liitmist Pukcheju maakonnaga olid:

- Ara-dong
- Dodu-dong
- Geonip-dong
- Ido 1-dong
- Ido 2-dong
- Iho-dong
- Ildo 1-dong
- Ildo 2-dong
- Nohyeong-dong
- Oedo-dong
- Ora-dong
- Samdo 1-dong
- Samdo 2-dong
- Yeon-dong
- Yongdam 1-dong
- Yongdam 2-dong

## [redigeeri] Majandus

### [redigeeri] Turism

Et Cheju linn on saare suurim transpordisõlm, siis käib lõviosa turistidest just seal. Paljud turistid saabuvad saarele Cheju linna sadama või lennujaama kaudu, peatuvad Sinjeju-dongi turismihotellides ning külastavad linna vaatamisväärsusi.

Cheju linn on populaarne puhkekoht, kus on palju riiklikke kasiinosid. Igal aastal külastab seda 4 miljonit turisti Korea mandriosast, Jaapanist ja Hiinast.

### [redigeeri] Transport

Cheju linn on provintsi suurim transpordisõlm.

Linna teenindab Cheju rahvusvaheline lennujaam, mis on saare ainus lennujaam. Lennuühendus on 13 Lõuna-Korea lennujaamaga ja 4 välismaa lennujaamaga (Jaapanis ja Hiinas).

Linna sadam on saare suurim sadam. Selle sadama kaudu liigub suurem osa reisijaid ja kaupu saare ja muu maailma vahel. Praamiliine asendatakse järk-järgult lennuliinidega. Praegu on praamiühendus 6 Lõuna-Korea sadamaga, sealhulgas Mokpo ja Pusan.

Cheju on ka saare maanteede sõlmpunkt.

## [redigeeri] Ajalugu

Linna territoorium on Cheju saarel keskset osa etendanud juba esiajal. Samseonghyeol, kust olevat tulnud saareelanike kolm esivanemat, asub kesklinnas.

Linn on alates 1970ndatest kiiresti kasvanud. Mõnikümmend aastat tagasi rajati lennujaama kõrval olevale künkale "Uus-Cheju" (Shin Jeju), kus asub palju haldusasutusi. Õlgkatustega hooned, mis olid kogu linnas 1970ndateni tavalised, on tasapisi kadumas.

## [redigeeri] Vaatamisväärsused

Linna tähtsamad vaatamisväärsused on Draakonipeakalju mere ääres, Samseonghyeol kesklinnas ja Hallasani rahvuspark sisemaal.

## [redigeeri] Sõpruslinnad

- Wakayama (Jaapan)
- Beppu (Jaapan)
- Shanghai (Hiina)
- Guilin (Hiina)
- Yangzhou (Hiina)
- Kunshan (Hiina)
- Las Vegas (USA)
- Santa Rosa (USA, California)

Välja otsitud andmebaasist "http://et.wikipedia.org../../../c/h/e/Cheju.html"

Kategooriad: Lõuna-Korea linnad

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- English
- Français
- 한국어
- 日本語
- Polski
- Português
- Русский
- Svenska